S-596/2009

Mál þetta, sem þingfest var 16. desember sl. og dómtekið samdægurs, er höfðað með ákæru lögreglustjórans á Selfossi dagsettri 14. nóvember 2009 á hendur A-kk-þgf M-kk-þgf, kt. 000000-0000, Hveramörk 17, Hveragerði,

„ fyrir líkamsárás

með því að hafa, skömmu fyrir miðnætti föstudaginn 12. júní 2009, fyrir utan 800 Bar við Eyraveg á Selfossi, veist að A-kk-þgf F-kk-þgf T-kk-þgf, kt. 000000-0000 og slegið hann tvisvar til þrisvar sinnum í andlit og höfuð, með þeim afleiðingum að A-kk-nf hlaut yfirborðsáverka á höfði og hálsi, auk þess sem tönn nr. 11 losnaði, sprungur komu í glerung og brotnaði upp úr kanti, auk þess sem tönnin færðist inn í kjálkabeinið og brotnaði úr alveolunni, tönn nr. 12 losnaði og sprungur mynduðust í glerungi og los kom á tennur nr. 21 og 22.

Telst brot þetta varða við 1. mgr. 218. gr. almennra hegningarlaga nr. 19,1940, sbr. 11. gr. laga nr. 20,1981.

Þess er krafist að ákærði verði dæmdur til refsingar og til greiðslu alls sakarkostnaðar.

Í málinu gerir T-kk-nf R-kk-nf S-kk-nf hdl. kröfu fyrir hönd brotaþola, að ákærða verði með dómi gert að greiða samtals 1.538.544 krónur í skaðabætur, auk vaxta samkvæmt 8. gr. vaxtalaga nr. 38/2001 frá tjónsdegi til þess dags er mánuður er liðinn frá dagsetningu bótakröfunnar og dráttarvaxta samkvæmt 9. gr. vaxtalaga frá þeim degi til greiðsludags, sbr. 6. gr. vaxtalaga. Krafist er vaxta af útlögðum kostnaði frá þeim degi er kostnaðurinn fellur til eftir sömu reglum til greiðsludags.“

Ákærði kom fyrir dóminn og játaði brot sitt fyrir dóminum. Er játning hans í samræmi við önnur gögn málsins og verður hann sakfelldur fyrir brot sitt. Verjandi ákærða krafðist þess að brot ákærða yrði heimfært til 1. mgr. 217. gr. almennra hegningarlaga og vísaði m.a. til dóms Héraðsdóms Austurlands í málinu S-153/2007. Í því máli var ákært fyrir brot gegn 1. mgr. 217. gr. almennra hegningarlaga og reyndi því ekki á það hvort brotið í því máli ætti undir 1. mgr. 218. gr. eða 1. mgr. 217. gr.

Í áverkavottorði S-kk-ef S-kk-ef tannlæknis kemur fram að áverki sé á hægri miðframtönn. Í glerungi tannar 11 séu sjáanlegar sprungur. Brotið sé úr kantinum á henni og þurfi fyllingu þar og miklar líkur séu á að tönnin deyi. Þá segir ennfremur að tönnin hafi færst inn í kjálkabeininu og brotið sé aðeins úr beini sem umljúki tönnina. Í læknisvottorði E-kvk-ef B-x-x dagsettu 12. ágúst 2009 kemur fram brot í tönn, margir yfirborðsáverkar á höfði, yfirborðsáverki á öðrum hlutum háls, mar á brjóstkassa og mar á læri. Í áverkavottorði S-kk-ef er tekið fram að brotið sé úr kantinum á tönn og þurfi fyllingu þar auk þess sem brotið sé aðeins úr beininu sem umljúki tönnina. Ekki segir í vottorðinu hversu mikið er brotið úr tönninni og telur dómarinn það ekki skipta máli. Eðli máls samkvæmt hlýtur partur af tönninni að hafa brotnað frá þurfi að laga brotið með fyllingu. Þá segir ennfremur að bein sem umljúki framtönnina sé aðeins brotið. Löng dómaframkvæmd er fyrir því að fella tannbrot og beinbrot undir 1. mgr. 218. gr. almennra hegningarlaga og er brotið því réttilega heimfært til refsiákvæða í ákæru. Ákærði hefur með háttsemi sinni unnið sér til refsingar.

Samkvæmt sakavottorði, sem liggur frammi í málinu, hefur ákærða ekki verið gerð refsing áður.

Með vísan til þess sem að ofan greinir þykir refsing ákærða hæfilega ákveðin fangelsi í tvo mánuði. Með vísan til skýlausrar játningar ákærða og þess að honum hefur ekki verið gerð refsing áður svo og að hann var sautján ára þegar hann braut af sér, þykir rétt að skilorðsbinda refsinguna eins og í dómsorði greinir.

Samkvæmt yfirliti yfir sakarkostnað er hann 28.500 krónur sem ber að dæma ákærða til að greiða. Þá ber að dæma ákærða til að greiða þóknun skipaðs verjanda síns fyrir dómi, G-kvk-ef S-kvk-ef A-kvk-ef hdl., sem þykir hæfilega ákveðin 80.000 krónur. Hefur þá verið tekið tillit til aksturs og virðisaukaskatts.

Í málinu gerir T-kk-nf R-kk-nf S-kk-nf hdl. þá kröfu fyrir hönd brotaþola að ákærða verði gert að greiða honum 1.538.544 krónur. Við þingfestingu málsins tók dómarinn þá ákvörðun að skilja bótakröfuna frá öðrum þáttum málsins og vísa henni á reglulegt þing dómsins. Mótmæltu sakflytjendur þeirri ákvörðun ekki.

G-kk-nf Ö-kk-nf J-kk-nf fulltrúi sótti mál þetta af hálfu ákæruvaldsins.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, A-kk-nf M-kk-nf, sæti fangelsi í tvo mánuði en fresta skal fullnustu refsingarinnar og hún niður falla að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940.

Ákærði greiði allan sakarkostnað, samtals 108.500 krónur, þar með talda þóknun skipaðs verjanda síns, G-kvk-ef S-kvk-ef A-kvk-ef héraðsdómslögmanns, 80.000 krónur að meðtöldum ferðakostnaði og virðisaukaskatti.

Á-kvk-nf G-kvk-nf.